**Täiendavad selgitused ja tehniline kirjeldus pakkumuse koostamiseks**

Käesoleva hanke eesmärk on tarnida tähtaegselt Tartu Kesklinna Kooli (Kroonuaia 7) tööõpetuseklassi uus aspiratsioon koos paigaldusega vastavalt hankes sätestatud tingimustele ning olemasoleva aspiratsioonisüsteemi demonteerimise ja utiliseerimisega..

1. Nimetatud hanke objektiks on uue statsionaarse aspiratsiooni süsteemi ja seadmete ost koos transpordiga paigalduskohta. Hanke mahtu kuulub olemasoleva aspiratsiooni süsteemi demontaaž koos koristamise ja utiliseerimisega. Lisaks kuulub hanke mahtu uute seadmete paigaldamine ja ühendamine kommunikatsioonidega. Pakendite koristamine ja utiliseerimine on Pakkuja kohustus. Seadmete paigaldaja teostab vajalikud projekteerimistööd ja teostusjooniste tegemise. Seadmete paigaldamise käigus rikutud viimistluse taastamine on paigaldaja kohustus.
2. Tarnitud seadmete paigaldamine ja ühendamine peab toimuma 2018 aasta novembri/detsembri kuu jooksul. Täpne kuupäev täpsustada Pakkujal peale projekteerimistööde ja tarnete selgumist.
3. Seadmete paigutus ruumis on toodud tööõpetusklassi plaanis (lisa 1).
4. Projekteeritav, hangitav ja paigaldatav süsteem peab tagama töö ja õpikeskkonna vastavalt tööõhutusseaduses ning vabariigi valitsuse määruses „Tervisekaitsenõuded koolidele“ sätestatud normidele.
5. Kõik paigaldatavad seadmed peavad olema uued (kasutamata) ja originaalpakendis.
6. Seadmete garantiiaeg peab olema 5 aastat ja algab seadme paigaldamisega.
7. Tööde eest tasutakse Töövõtjale hiljemalt 20.12.2018.
8. Hangitav süsteem peab ühilduma kõikide olemasolevate seadmetega, mis on toodud tööõpetusklassi plaanis. Peale projekteerimise/paigaldamisskeemi valmimist, peab tööandja tõendama süsteemi sobilikkust koolimaja tööõpetuse klassi.
9. Kõikidel pakkujatel on kohustus enne pakkumuse esitamist tutvuda ruumidega. Täpsem aeg kokku leppida kooli majandusjuhatajaga: Vahur Matteus – 53324971.
10. Kõik küsimused või täpsustused, mis puudutavad seadmete ühendamist, paigaldamist ja hoonega tutvumist esitada, hankemenetluse ajal enne pakkumuse esitamist. Hankija ei aktsepteeri ühtegi täiendavat töö ja maksumuse suurenemise nõuet.
11. Tehnilised nõuded: Paigaldatavale statsionaarse seadme **vaakum min. 12 000 Pa**, võimsus 7,5 kW ; tootlikkus 2800 m3/h; voolutarve 16 A, **müratase mitte üle 65 dB, sagedusmuundur (ventilaatori pöördeid juhitakse automaatselt läbi rõhuanduri, tagamaks optimaalse alarõhu vähendades samas ekspluatatsioonikulusid ja müra; filtri puhastusvõime vähemalt 99,9 %, laastukonteiner 240 liitrit tasemeanduriga. Samaaegselt peab olema võimalik efektiivselt teenindada 4-5 töökohta**. Torustik 120, 100, 76 mm, kokku ca. 60 jm. Torustike montaaž peab olema teostatud antistaatiliste kummist/metallist klambritega, mis on lihtsalt demonteeritavad ummistuste likvideerimiseks. **Tolmust ja laastudest puhastatud õhk tuleb suunata ruumist õue.**
12. *Muud nõutud omadused:*

Süsteem tuleb ühendada kohtkindlalt kõikide tööpinkidega. Treipinkidele paigaldada lehtertüüpi liigutatavad adapterid. Süsteemiga peab olema võimalik ka ruume koristada. Selleks tuleb ette näha põrandakoristusotsik ca. 5 meetrise voolikuga, mis on ühendatav süsteemiga läbi selleks ette nähtud klappide. Koristusklappe arvestada 1 klapp ca. 25 ruutmeetrile (ca 5 koristusklappi) . Kõik koristusklapid ja tööpinkide klapid peavad avamisel automaatselt käivitama ka aspiratsioonisüsteemi. Laastukogujal peab olema tasemeandur, mis seiskab seadme, kui konteiner on täis. Süsteemi peab olema ohutu ja lihtne kasutada ning see peab olema vastupidav õpilaste võimalikule väärkasutusele

1. Torusüsteem peab olema ehitatud joonkeevitatud tsingitud torudest.
2. Süsteemi paigaldaja peab läbi viima kasutaja instrueerimise ning andma üle eestikeelsed hooldus ja kasutusjuhendid.
3. Teenindatavad seadmed:
4. Formaatsaag. Klapp ELV76. Puruärastus käivitub automaatselt koos saega. 2tk.
5. Rihtpaksushöövel. Klapp SKV76. Puruärastus käivitub automaatselt klapi avamisel.
6. Treipink 1. Klapp SKV76. Puruärastus käivitub automaatselt klapi avamisel.
7. Treipink 2. Klapp SKV76. Puruärastus käivitub automaatselt klapi avamisel.
8. Treipink 3. Klapp SKV76. Puruärastus käivitub automaatselt klapi avamisel.
9. Lihvpink. Klapp SKV76. Puruärastus käivitub automaatselt klapi avamisel.
10. Lintsaag. Klapp SKV76. Puruärastus käivitub automaatselt klapi avamisel.
11. Ülafrees. Klapp SKV76. Puruärastus käivitub automaatselt klapi avamisel.
12. Põrandakolu 1. Klapp SKV76. Puruärastus käivitub automaatselt klapi avamisel.
13. Põrandakolu 2. Klapp SKV76. Puruärastus käivitub automaatselt klapi avamisel.
14. Varu. Klapp SKV76. Puruärastus käivitub automaatselt klapi avamisel.

Koostas:

Meelis Padar

55 948 996